
పాట్నా : జేడీయూ చరిత్రలో ఓ ముఖ్య ఘట్టం పూర్తయింది. జాతీయ ప్రజాస్వామిక కూటమిలో చేరాలన్న ఆహ్వానాన్ని జేడీయూ జాతీయ కార్యనిర్వాహక కమిటీ ఏకగ్రీవంగా ఆమోదించింది. శనివారం ఉదయం బిహార్ ముఖ్యమంత్రి నితీశ్ కుమార్ అధికారిక నివాసంలో జరిగిన సమావేశంలో ఈ తీర్మానం ఆమోదం పొందింది. ఇప్పటికే బిహార్లో బీజేపీతో కలిసి జేడీయూ ప్రభుత్వాన్ని ఏర్పాటు చేసిన సంగతి తెలిసిందే. ఇక కేంద్ర ప్రభుత్వంలో కూడా జేడీయూ భాగస్వామి కాబోతోందని సమాచారం. కేంద్ర మంత్రివర్గంలోకి జేడీయూ నేతలను తీసుకునే అవకాశాలు కనిపిస్తున్నాయి. గత లోక్సభ ఎన్నికల సమయంలో ప్రధాన మంత్రి నరేంద్ర మోదీ నాయకత్వాన్ని నితీశ్ కుమార్ వ్యతిరేకించిన సంగతి తెలిసిందే. తాజా పరిణామాలతో వారిద్దరూ చేతులు కలిపి, జట్టుగా ముందుకు సాగబోతున్నారు.

patna : jd charitralo oo mukhya ghattam poortayindi. jaateeya prajaaswaamika kootamilo cheralanna aahvaanaanni jd jaateeya kaaryanirvaahaka commity ekagreevangaa aamodinchindi. sanivaaram udayam bihar mukhyamantri niteesh kumar adhikaarika nivaasamlo jarigina samavesamlo ee teermaanam aamodam pondindi. ippatike biharlo beejeepeetho kalisi jd prabhutvaanni erpaatu chesina sangati telisinde. ika kendra prabhutvamlo kuudaa jd bhagaswamy kabotondani samacharam. kendra mantrivargamloki jd nethalanu teesukune avakaasaalu kanipistunnaayi. gatha loksabha ennikala samayamlo pradhaana mantri narendra modii naayakatvaanni niteesh kumar vyatirekinchina sangati telisinde. taja parinaamaalatoe vaariddaruu chetulu kalipi, jattugaa munduku saagabotunnaaru.